 NA SAMMY WAWERU  TAMASHA za Kitaifa za Muziki 2023 zinaendelea kufanyika katika Chuo Kikuu cha Dedan Kimathi, Kaunti ya Nyeri.  Hafla hiyo ilianza mnamo Ijumaa, Agosti 11, 2023 na itaendelea hadi Jumanne, Agosti 22. Mashindano hayo ya muziki ambayo ni Makala ya 95, yamehudhuriwa na shule mbalimbali nchini, taasisi za elimu ya juu na pia Shirika la Huduma ya Vijana kwa Taifa (NYS). Nyimbo tofauti za kitamaduni kutoka matabaka mbalimbali nchini, zimetumbuizwa baadhi ya shule na taasisi zikiibuka kidedea katika madaraja ya maigizo. Vilevile, mashairi yalikaririwa. Kilele cha mashindano hayo, kitakuwa kutuza washindi katika Ikulu ya Rais, Nakuru. Aidha, wanatarajiwa kutumbuiza Rais William Ruto ambaye atapokeza makundi bora zawadi na vikombe vya shime. Mpiga picha wetu Joseph Kanyi, amekuwa akifuatilia tamasha hizo kwa karibu na amenasa mkusanyiko wa picha kueleza taswira ilivyokuwa. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  